Document ID: 32007D0876

KOMISIJAS LĒMUMS
(2007. gada 19. decembris),
ar ko groza Lēmumu 2007/25/EK attiecībā uz tā piemērošanas termiņa pagarināšanu
(izziņots ar dokumenta numuru K(2007) 6395)
(Dokuments attiecas uz EEZ)
(2007/876/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (1), un jo īpaši tās 18. pantu,
tā kā:
(1)
Komisijas 2006. gada 22. decembra Lēmums 2007/25/EK par dažiem aizsardzības pasākumiem saistībā ar īpaši patogēno putnu gripu un tādu lolojumputnu ievešanu Kopienā, kas ir kopā ar to īpašniekiem (2), ir spēkā līdz 2007. gada 31. decembrim.
(2)
Dažās Pasaules Dzīvnieku veselības organizācijas (OIE) dalībvalstīs joprojām ir regulāri putnu gripas uzliesmojumi, ko izraisa augsti patogēns vīrusa celms H5N1. Tādēļ slimības izplatība vēl nav apturēta. Turklāt pasaules valstīs joprojām sastopami cilvēku saslimšanas un pat nāves gadījumi, ko izraisa cieša saskarsme ar slimiem putniem.
(3)
Tādēļ, lai izvairītos no putnu gripas vīrusa izplatības, pārvietojot lolojumputnus no trešās valsts uz Kopienas teritoriju, ir lietderīgi pagarināt Lēmuma 2007/25/EK piemērošanas termiņu līdz 2008. gada 31. decembrim.
(4)
Tādēļ attiecīgi jāgroza Lēmums 2007/25/EK.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2007/25/EK 6. pantā vārdus “līdz 2007. gada 31. decembrim” aizstāj ar vārdiem “līdz 2008. gada 31. decembrim”.
2. pants
Šis lēmums ir adresēts dalībvalstīm.
Briselē, 2007. gada 19. decembrī

Labels: 8
3
20
6